คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๗/๒๕๕๙เรื่องการดำเนินการตามคำสั่งหัวหน้าคณะรักษาความสงบแห่งชาติ ที่ ๓๓/๒๕๕๙ ตามที่มีคำสั่งหัวหน้าคณะรักษาความสงบแห่งชาติ ที่ ๓๓/๒๕๕๙เรื่อง ให้ข้าราชการไปปฏิบัติราชการในหน่วยงานอื่น ลงวันที่ ๒๔ มิถุนายน พุทธศักราช๒๕๕๙ นั้นโดยที่ยังคงมีการร้องเรียนหรือรายงานเกี่ยวกับพฤติกรรมของเจ้าหน้าที่ของรัฐบางรายในเรื่องความไม่เหมาะสมในการปฏิบัติหน้าที่การละเลยการปฏิบัติหน้าที่อันกระทบต่อการแก้ปัญหาการค้ามนุษย์ตามนโยบายของรัฐบาลตามนัยแห่งข้อ๑ ของคำสั่งฉบับดังกล่าว ดังนั้น เพื่อให้เกิดความเป็นธรรมแก่เจ้าหน้าที่ของรัฐผู้ถูกตรวจสอบและประชาชนทั้งเป็นการเพิ่มประสิทธิภาพในการแก้ไขปัญหาสำคัญเร่งด่วนของประเทศและเพื่อประโยชน์ในการสร้างความเชื่อมั่นในระบบราชการและการตรวจสอบการปฏิบัติราชการอันเป็นแนวทางหนึ่งในการปฏิรูปราชการแผ่นดินอาศัยอำนาจตามความในมาตรา๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติ จึงมีคำสั่งเพิ่มเติมดังต่อไปนี้ข้อ๑ ในการตรวจสอบข้อเท็จจริงตามข้อ ๒ของคำสั่งหัวหน้าคณะรักษาความสงบแห่งชาติ ที่ ๓๓/๒๕๕๙ซึ่งกำหนดมาตรการว่าหากผลการตรวจสอบไม่พบว่าผู้ถูกตรวจสอบมีการกระทำความผิดใด ๆ หรือไม่ถึงขั้นต้องดำเนินการทางวินัยใดๆ ให้ผู้บังคับบัญชาของผู้ถูกตรวจสอบแจ้งศูนย์อำนวยการต่อต้านการทุจริตแห่งชาติ(ศอตช.) ทราบนั้น ให้ถือว่าการตรวจสอบดังกล่าวยังไม่สิ้นสุด แม้จะมีคำสั่งให้ผู้ถูกตรวจสอบบางรายไปปฏิบัติหน้าที่ ณพื้นที่อื่นบ้างแล้วก็ตาม ทั้งนี้ ให้ผู้บังคับบัญชาของผู้ถูกตรวจสอบสรุปผลการตรวจสอบและพยานหลักฐานที่มีอยู่แล้วแจ้งให้ศอตช. ทราบ ในการนี้ ให้ประธาน ศอตช.แต่งตั้งคณะบุคคลซึ่งเป็นหรือมิได้เป็นข้าราชการไม่มีข้อขัดแย้งหรือส่วนได้เสียกับบุคคลหรือเรื่องที่มีการกล่าวหาและไม่เคยเป็นผู้ตรวจสอบเรื่องนี้มาก่อนมีจำนวน๓ ถึง ๕ คนเพื่อตรวจสอบเปรียบเทียบผลการตรวจสอบเดิมของผู้บังคับบัญชาของผู้ถูกตรวจสอบกับรายงานหรือพยานหลักฐานที่มีอยู่อีกครั้งหนึ่งและให้มีอำนาจเชิญบุคคลมาให้ถ้อยคำได้โดยคณะบุคคลดังกล่าวอาจตรวจสอบเจ้าหน้าที่ของรัฐผู้ถูกตรวจสอบแต่ละรายหรือหลายรายพร้อมกันก็ได้ทั้งนี้ ให้แล้วเสร็จภายใน ๓๐วันนับแต่วันที่ได้รับแต่งตั้งในกรณีที่ผลการตรวจสอบพบว่าการตรวจสอบของผู้บังคับบัญชาถูกต้องแล้วหรือไม่มีเหตุอันควรเปลี่ยนแปลงใด ๆ ให้แจ้งผู้บังคับบัญชาทราบในกรณีที่ผลการตรวจสอบไม่สอดคล้องกับผลการตรวจสอบเดิมของผู้บังคับบัญชาและมีเหตุอันควรเปลี่ยนแปลงให้สรุปพยานหลักฐานที่มีอยู่และหารือร่วมกับผู้บังคับบัญชาแล้วให้ผู้บังคับบัญชาดำเนินการตามผลการหารือโดยถือว่าการดำเนินการตามคำสั่งนี้ทุกขั้นตอนเป็นการดำเนินการทางวินัยโดยชอบด้วยกฎหมายสำหรับข้าราชการนั้นๆ แต่ไม่ตัดสิทธิที่ผู้ถูกตรวจสอบจะอุทธรณ์ต่อไปตามกฎหมายหากเป็นเรื่องที่เกี่ยวกับความผิดอาญาให้ผู้บังคับบัญชาดำเนินการตามกฎหมายที่เกี่ยวข้องต่อไปข้อ๒ เมื่อได้ดำเนินการตามข้อ ๑ แล้วในกรณีไม่ปรากฏว่าผู้ถูกตรวจสอบมีความบกพร่องใด ๆ ในการปฏิบัติงานหรือไม่มีมูลความผิดทางวินัยหรือความผิดอาญาหรือมีความผิดวินัยแต่มิใช่เป็นความผิดวินัยอย่างร้ายแรงจึงมีเหตุอันควรงดโทษหรือรับโทษสถานเบาขั้นภาคทัณฑ์ให้เยียวยาโดยให้ผู้ถูกตรวจสอบไปดำรงตำแหน่งในระดับเดิมตามความเหมาะสมแต่ให้อยู่นอกพื้นที่เดิม ทั้งนี้ศอตช. อาจมีคำแนะนำการเยียวยาด้วยก็ได้โดยคำนึงถึงข้อมูลความเหมาะสมเกี่ยวกับตำแหน่งหน้าที่และพื้นที่ใหม่การให้ความเป็นธรรมแก่ผู้ถูกตรวจสอบ และประโยชน์ของทางราชการประกอบกันข้อ ๓ ในกรณีมีปัญหาเกี่ยวกับการดำเนินการตามคำสั่งนี้ให้ ศอตช. หรือผู้บังคับบัญชาของผู้ถูกตรวจสอบเสนอให้นายกรัฐมนตรีวินิจฉัยคำวินิจฉัยของนายกรัฐมนตรีให้เป็นที่สุดข้อ๔[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณ วันที่ ๑๘สิงหาคม พุทธศักราช ๒๕๕๙พลเอก ประยุทธ์ จันทร์โอชาหัวหน้าคณะรักษาความสงบแห่งชาติปริยานุช/จัดทำ๒๓ สิงหาคม๒๕๕๙ชวัลพร/ตรวจ๒๓ สิงหาคม๒๕๕๙[๑] ราชกิจจานุเบกษาเล่ม ๑๓๓/ตอนพิเศษ ๑๘๑ ง/หน้า ๔๔/๑๘ สิงหาคม ๒๕๕๙